S-7200/2020

Dómur

Mál þetta, sem dómtekið var 27. janúar sl., er höfðað með ákæru, útgefinni af lögreglustjóranum á höfuðborgarsvæðinu 27. október 2020, á hendur S-x-x M-x-x G-kk-þgf, kt. [...], [...], [...], fyrir eftirtalin umferðar og fíkniefnalagabrot, með því að hafa:

1. Mánudaginn 25. maí 2020 ekið bifreiðinni [...] á fjórum negldum hjólbörðum án heimildar um Háholt í Mosfellsbæ, við Dominos, þar sem lögregla stöðvaði aksturinn.

Telst brot þetta varða við 4. mgr. 85. gr., sbr. 16. gr. reglugerðar nr. 822/2004 um gerð og búnað ökutækja, sbr. 1. mgr. 94. gr. umferðarlaga nr. 77/2019.

2. Mánudaginn 25. maí 2020 á dvalarstað sínum að [...] í [...] haft í vörslum sínum í sölu og dreifingarskyni 6,42 g af kókaíni og 65 stykki af MDMA, sem lögreglumenn fundu við leit í íbúðinni.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Sunnudaginn 9. ágúst 2020 ekið bifreiðinni [...] sviptur ökurétti um Korpúlfsstaðaveg í Reykjavík, við Korpúlfsstaði.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 6,42 g af kókaíni og 65 stykkjum af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 20. október 2020, hefur ákærða einu sinni áður verið gerð refsing vegna umferðarlagabrots og fyrir vörslur fíkniefna og gert að greiða sekt með lögreglustjórasátt 28. júlí 2020. Þá var ákærði einnig sviptur ökuréttindum í 18 mánuði frá þeim degi að telja.

Brot samkvæmt 1. og 2. tölul. ákæru sem ákærði er nú sakfelldur fyrir voru framin fyrir framangreinda lögreglustjórasátt og verður ákærða því dæmdur hegningarauki nú vegna þeirra, sbr. 78. gr. almennra hegningarlaga nr. 19/1940.

Við mat á ákvörðun refsingar í máli þessu ber að líta til skýlausrar játningar ákærða fyrir dómi og verður það metið til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940. Á hinn bóginn er ekki unnt að líta framhjá því að ákærði hefur játað að hafa haft mikið magn af fíkniefnum í vörslum sínum í sölu og dreifingarskyni. Verður það metið ákærða til refsiþyngingar.

Með hliðsjón af framangreindu, sakarefni málsins, ungs aldurs ákærða og 77. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 6,42 grömm af kókaíni og 65 stykki af MDMA, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x

M-kk-nf G-kk-nf, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr.

22/1955 .

Upptæk eru gerð til ríkissjóðs ríkissjóðs 6,42 grömm af kókaíni og 65 stykki af MDMA töflum.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónur.

S-kvk-nf D-kvk-nf J-kvk-nf

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x

M-kk-nf G-kk-nf, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr.

22/1955 .

Upptæk eru gerð til ríkissjóðs ríkissjóðs 6,42 grömm af kókaíni og 65 stykki af MDMA töflum.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 141.360 krónur.

S-kvk-nf D-kvk-nf J-kvk-nf